Mørkebingo er en aktivitet som Finstad barnehage har hatt i mange år. Det startet først og fremst opp som en NAMIKK-aktivitet, men som alt vi gjør i barnehagen er også denne aktiviteten del av flere fagområder og spesielt språkarbeid.

Mørkebingo har vi hvert år på den mørkeste dagen i året, for nettopp å markere dette (21/12) Det starter opp på morgenen ca 7.30 og varer frem til 9/9.30-tiden (når lyset begynner å titte frem).

Det som skjer er at barna oppfordres til å ta med lommelykt denne dagen (vi har også et par pr avd til låns). Vi har det mørkt i hele barnehagen når barna kommer. De får utdelt et bingobrett (se eks i vedlegg). Dette er laget på forhånd og har bilder av ulike ting som barna kan lete etter og finne i barnehagen. Det er lurt at alle de avbildede tingene enten er hengt litt høyt oppe eller at det er fastmonterte ting, ettersom de ellers kan «forsvinne» i løpet av økten 😉 Barna får hver sin utprint av bingobrettet som de kan krysse av på selv etter hvert som de finner de ulike tingene, ved å gå rundt å lyse med lykten sin. Når alle er funnet, er de ferdige.

Det er mye flott samarbeid mellom små og store se i løpet av denne morgenen.